《桐君山》
元代·徐舫

仙驭乘鸾去不停，青山依旧抱荒城。
风香药草春云暖，露冷桐花夜月明。
县近故庐堪认姓，鹤归华表自呼名。
千年往事俱尘土，时听樵林吹笛声。

作者简介：（ 1299—1366）元明间浙江桐庐人，字方舟，自号沧江散人。幼轻侠，好击剑、走马、蹴鞠，工诗。元行省参政苏天爵将荐之，避去。后刘基受朱元璋征，邀之同行。舫荷蓑笠以见，酌酒赋诗而别。筑室江边，终老其间。有《瑶林》、《沧江》二集。